Wang Yi ya gana da ministan harkokin wajen kasar Algeria - china radio international
Wang Yi ya gana da ministan harkokin wajen kasar Algeria
2018-07-11 21:19:13 cri
Babban dan majalissar zartaswar kasar Sin, kuma ministan harkokin wajen Sin Wang Yi, ya gana da ministan harkokin wajen kasar Algeria Abdelkader Messahel a Larabar nan.
Yayin ganawar ta su, jami'an biyu sun jaddada kyakkyawan kawancen dake tsakanin kasashen su, da batun zurfafa hadin gwiwa game da shawarar ziri daya da hanya daya, da kuma fadada ci gaba a sassa daban daban. Da yake tsokaci game da hakan, Mr. Wang ya ce yana fatan sassan biyu za su karfafa musaya ta al'ummun su yadda ya kamata.
A nasa bangaren, Messahel ya ce Algeria a shirye take ta aiwatar da dukkanin ayyukan da suka jibanci shawarar ziri daya da hanya daya, za kuma ta bunkasa hadin gwiwa da Sin a sassan da suka hada da raya masana'antu, da cinikayya, da samar da ababen more rayuwa.
Kaza lika sassan biyu sun amince da bukatar kasa da kasa, su ba da goyon bayan wajen raya sha'anin mu'amala tsakanin sassan daban daban, da kare darajar dokokin kasa da kasa, su kuma shiga a dama da su a harkoki na tafiya tare, maimakon bin ra'ayin kashin kai, da nuna danniya a fannin tattalin arziki.(Saminu)
v Jirgin saman sojin Algeria ya kauce hanya, babu hasarar rayuka 2018-06-04 09:57:37
v Algeria ta yi kira a samar da dabarar yaki da hanyoyin da 'yan ta'adda ke samun kudi 2018-04-10 09:13:14
v Sin da Algeria za su inganta hadin kai a bangaren fasahar sararin samaniya 2018-04-03 10:04:58